**TUKUMA NOVADA DOME**

Reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299

[www.tukums.lv](http://www.tukums.lv) e-pasts: [pasts@tukums.lv](mailto:pasts@tukums.lv)

**LĒMUMS**

Tukumā

**2025. gada 28. maijā Nr. TND/1-1.1/25/361**

(prot. Nr. 8, 49. §)

**Par pašvaldības nekustamā īpašuma “Ružu karjers”, Smārdes pagastā, Tukuma novadā, atsavināšanu un izsoles noteikumu apstiprināšanu**

Nekustamais īpašums “Ružu karjers”, Smārdes pagastā, Tukuma novadā, kadastra numurs 9082 008 0234, ir Tukuma novada pašvaldības (turpmāk – pašvaldība) īpašums, reģistrēts Zemgales rajona tiesas Smārdes pagasta zemesgrāmatas nodalījumā Nr. 100000407182 (turpmāk – Nekustamais īpašums). Nekustamais īpašums sastāv no zemes vienības 18,45 ha platībā ar kadastra apzīmējumu 9082 008 0234, kuras galvenais lietošanas mērķis – derīgo izrakteņu ieguves teritorijas (NĪLM 0401).

Nekustamais īpašums nav iznomāts. Pašvaldībai nav nepieciešams saglabāt īpašumā Nekustamo īpašumu pašvaldības funkciju veikšanai.

Pašvaldību likuma 10. panta pirmās daļas 16. punkts noteic, *ka Dome ir tiesīga izlemt ikvienu pašvaldības kompetences jautājumu. Tikai domes kompetencē ir: lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.*

Publiskas personas mantas atsavināšanas likuma 3. panta otrā daļa noteic, ka *publisku personu mantas atsavināšanas pamatveids ir mantas pārdošana izsolē,* 4. panta pirmā daļa noteic, ka *atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmā daļa noteic, ka *atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija,* 9. panta otrā daļa noteic, ka *institūciju, kura organizē atvasinātas publiskas personas nekustamā īpašuma atsavināšanu, nosaka atvasinātas publiskas personas lēmējinstitūcija.*

No Pašvaldību likuma 73. panta pirmās daļas izriet, ka atsavināms tāds pašvaldības īpašums, kas nav izmantojams attiecīgās administratīvās teritorijas iedzīvotāju interesēs atbilstoši pašvaldības kompetencei un nav nepieciešams pašvaldības funkciju izpildei.

Publiskas personas mantas atsavināšanas likuma 1. panta pirmās daļas 6. punkts noteic, ka *nosacītā cena ir nekustamā īpašuma vērtība, kas noteikta atbilstoši*[*Standartizācijas likumā*](https://likumi.lv/ta/id/50425-standartizacijas-likums)*paredzētajā kārtībā apstiprinātajiem īpašuma vērtēšanas standartiem, vai kustamās mantas vērtība, kas noteikta atbilstoši*[*Standartizācijas likumā*](https://likumi.lv/ta/id/50425-standartizacijas-likums)*paredzētajā kārtībā apstiprinātajiem īpašuma vērtēšanas standartiem, kā arī ņemot vērā tās atlikušo bilances vērtību pēc grāmatvedības uzskaites datiem.*

No Pašvaldību likuma 73. panta pirmās daļas izriet, ka atsavināms tāds pašvaldības īpašums, kas nav izmantojams attiecīgās administratīvās teritorijas iedzīvotāju interesēs atbilstoši pašvaldības kompetencei un nav nepieciešams pašvaldības funkciju izpildei.

Publiskas personas mantas atsavināšanas likuma 1. panta pirmās daļas 6. punkts noteic, ka *nosacītā cena ir nekustamā īpašuma vērtība, kas noteikta atbilstoši*[Standartizācijas likumā](https://likumi.lv/ta/id/50425-standartizacijas-likums)*paredzētajā kārtībā apstiprinātajiem īpašuma vērtēšanas standartiem, vai kustamās mantas vērtība, kas noteikta atbilstoši* [Standartizācijas likumā](https://likumi.lv/ta/id/50425-standartizacijas-likums) *paredzētajā kārtībā apstiprinātajiem īpašuma vērtēšanas standartiem, kā arī ņemot vērā tās atlikušo bilances vērtību pēc grāmatvedības uzskaites datiem.*

Saskaņā ar sertificēta vērtētāja sabiedrības ar ierobežotu atbildību “Interbaltija”, reģistrācijas numurs 40003518352, turpmāk – SIA “Interbaltija” (īpašumu vērtētājs Arnis Zeilis, profesionālās kvalifikācijas sertifikāts Nr. 23) 2025. gada 9. aprīļa vērtējumu nekustamā īpašuma tirgus vērtība ir 263 100,00 *euro* (divi simti sešdesmit trīs tūkstoši viens simts *euro*). Pašvaldības izdevumi par SIA “Interbaltija” pakalpojumiem ir 1 452,00 *euro* (viens tūkstotis četri simti piecdesmit divi *euro*).

Nekustamā īpašuma universālā kadastrālā vērtība ir – 59 040,00 *euro* (piecdesmit deviņi tūkstoši četrdesmit *euro*). Pamatojoties uz minēto, Tukuma novada domes Īpašumu apsaimniekošanas un privatizācijas komisija (turpmāk – komisija) 2025. gada 14. maija sēdē sagatavoja lēmuma projektu izskatīšanai Finanšu komitejā un Tukuma novada domes sēdē ar ierosinājumu rīkot Nekustamā īpašuma elektronisko izsoli ar augšupejošu soli, iesakot noteikt izsoles sākumcenu (nosacīto cenu) 265 000,00 *euro* (divi simti sešdesmit pieci tūkstoši *euro*).

Pamatojoties uz Pašvaldību likuma 10. panta pirmās daļas 16. punktu, 73. panta trešo un ceturto daļu, Publiskas personas mantas atsavināšanas likuma 1. panta pirmās daļas 11. punktu, 3. panta otro daļu *Publiskas personas mantas atsavināšanas pamatveids ir mantas pārdošana izsolē*, 4. panta pirmo daļu *[..] atvasinātas publiskas personas mantas atsavināšanu var ierosināt, ja tā nav nepieciešama attiecīgai atvasinātai publiskai personai vai tās iestādēm to funkciju nodrošināšanai*, 5. panta pirmo daļu – *Atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija*, 9. panta otro daļu – *Institūciju, kura organizē atvasinātas publiskas personas nekustamā īpašuma atsavināšanu, nosaka atvasinātas publiskas personas lēmējinstitūcija*, 14. panta otro un ceturto daļu, 44. panta astoto daļu, ņemot vērā komisijas 2025. gada 14. maija lēmumu, Tukuma novada dome nolemj:

1. atsavināt pašvaldības nekustamo īpašumu “Ružu karjers”, Smārdes pagastā, Tukuma novadā, kadastra numurs 9082 008 0234, kas sastāv no zemes vienības 18,45 ha platībā ar kadastra apzīmējumu 9082 008 0234, nosakot sākumcenu (nosacīto cenu) **265 000,00 *euro*** (divi simti sešdesmit pieci tūkstoši *euro*),

2. apstiprināt Nekustamā īpašuma izsoles noteikumus Nr. 47 (pielikumā),

3.  uzdot komisijai organizēt Nekustamā īpašuma izsoli,

4. informāciju par izsoli publicēt laikrakstā “Latvijas Vēstnesis”, elektronisko izsoļu vietnē https://izsoles.ta.gov.lv un pašvaldības tīmekļvietnē www.tukums.lv,

5. uzdot pašvaldības izpilddirektoram Ivaram Liepiņam veikt kontroli par lēmuma izpildi.

Domes priekšsēdētājs Gundars Važa